- 397 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
བའི་ཡོ་བྱད་དང་། རབ་ཏུ་གནས་པའི་ཁྱད་པར་གྱི་ཡོ་བྱད་དོ། །སྔ་མ་གཉིས་ནི་གཞན་
དུ་ཤེས་པར་བྱ། གསུམ་པ་ནི་བཞི་སྟེ། གཏོར་མ་དང་ཡུངས་དཀར་དང་བདུག་པ་ལ་སོགས་
པ་ཤིས་པར་བྱེད་པ་དང་འབྲེལ་བའི་ཡོ་བྱད་དང་། བའི་རྣམ་ལྔ་དང་དྲི་ཞིམ་པོ་དང་ཤུན་
ལྤགས་ལྔ་དང་ཆུ་གཙང་མ་ལ་སོགས་པ་ཁྲུས་དང་འབྲེལ་པའི་ཡོ་བྱད་དང་། སྤྱན་དབྱེ་
བ་དངོས་ཀྱི་ཡོ་བྱད་དང་མེ་ཏོག་དང་། སྤོས་དང་རྡོ་རིངས་ལ་སོགས་མངའ་དབུལ་བའི་
ཡོ་བྱད་དེ། མདོར་ན་འོག་ཏུ་དགོས་པ་ཐམས་ཅད་ཉེ་བར་འཚོག་ཆས་བྱེད་པའོ། །སྐུ་
གཟུགས་རས་བྲིས་ཞེས་བྱ་བ་རྐང་པ་གཉིས་ཀྱིས་ནི་རྟེན་བཟང་པོ་སྟེ། མདོར་ན་སྐུ་གཟུགས་
ཡིན་ན་སྤྱན་དབྱེ་ལ་སོགས་པ་དང་། གླེགས་བམ་ཡིན་ན་དྲས་ལ་སོགས་པའི་བྱ་བ་མ་ལུས
པ་ཡོངས་སུ་རྫོགས་པ་དང་མཛེས་པའི་རྒྱན་རབ་ཏུ་འཚམ་པར་བྱ་ཞེས་བྱ་བའི་དོན་ཏོ། །
བདག་ཉིད་ལྷག་པའི་ལྷ་སྦྱོར་བ། །ཞེས་བྱ་བ་ལ་སོགས་པས་ཆོ་ག་བཟང་པོ་སྟོན་ཏོ། །དེ་
ལ་སྤྱིར་ཆོ་གའི་དབྱེ་བ་བསྡུས་པ་དང་རྒྱས་པ་བསམ་གྱིས་མི་ཁྱབ་པ་ཞིག་གནས་ཏེ། རབ་
ཏུ་གནས་པའམ། མངའ་དབུལ་བ། སྤྱན་དབྱེ་བ་ཞེས་བྱ་བའི་ཆོ་ག་དངོས་གཞི་ནི་འདི་
ཡིན་ཏེ། སློབ་དཔོན་བསྙེན་པ་རྫོགས་པས་གཏོར་མ་བཏང་བ་ལ་སོགས་པས་བར་ཆད་
ཐམས་ཅད་བསལ་ལ། སྐུ་གཟུགས་ལ་ཁྲུས་བྱས་ཏེ། དེ་སྟོང་པར་སྦྱངས་པ་དང་ཟླ་བ་རྡོ་
རྗེ་ལ་སོགས་པའི་རིམ་གྱིས་ཡན་ལག་བཞི་རྫོགས་པར་བྱིན་གྱིས་བརླབས་ལ་སྤྱན་ཕྱེ་སྟེ།
ཇི་ལྟར་འབྱོར་བའི་མཆོད་པའི་ཡོ་བྱད་རྣམས་ཀྱིས་མཆོད་པ་དང་བསྟོད་པ་ལ་སོགས་
པས་མངའ་ཕུལ་ལ། རྟེན་གྱི་རྣམ་པ་བརྟན་པར་བཞུགས་ལ། ཆོས་སྐྱོང་བའི་སྲུང་མ་བསྒོ་
ཞིང་བར་ཆད་བསལ་ནས། ལྷག་ཆད་ཁ་བསྐངས་ཏེ་སྨོན་ལམ་གདབ་པ་ཞེས་བྱ་བ་འདིས་
མཐའ་དག་བསྡུས་ཏེ། འདི་ལ་ཆོ་གའི་དབྱེ་བ་རྒྱས་པ་དང་བསྡུས་པ་དང་རང་རང་གི་
བློས་ཕྱེ་ཞིང་ཤེས་པར་བྱའོ། །འདིར་དཀྱིལ་འཁོར་དང་སྦྱིན་སྲེག་དང་རྗེས་སུ་འབྲེལ་པ་
- 398 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
རབ་ཏུ་གནས་པ་རྒྱས་པའི་ཆོ་ག་ནི། དང་པོ་སློབ་དཔོན་ལ་གསོལ་བ་གདབ་པ་ནས་
བརྩམས་ཏེ། དཀྱིལ་འཁོར་བསྒྲུབ་ཅིང་མཆོད་པའི་ཆོ་ག་ཡན་ཆད་སློབ་མ་སྨིན་པར་བྱ་
བའི་ཆོ་ག་དང་ཁྱད་པར་མེད་པ་ཡིན་ཏེ། དང་པོ་གསོལ་བ་གདབ་པའི་སྐབས་ནས། ཞི་
དང་རྒྱས་དང་རབ་གནས་སོགས། །འདོད་པའི་དོན་ནི་བྱེད་ནུས་པའི། །ཞེས་བྱ་བ་ལ་
སོགས་པ་གསུངས་པའི་ཕྱིར་རོ། །འོན་ཀྱང་སློབ་མ་སྨིན་པར་བྱེད་ན་ཁྱད་པར་གཏན་མེད་
ལ། མི་བྱེད་ན་སློབ་མ་སྟ་གོན་གྱི་ཆོ་ག་བོར་བའོ་ཞེས་བྱ་བ་འདི་ནི་ཁྱད་པར་རོ། །དེ་ལ་
རབ་ཏུ་གནས་པའི་ཡོ་བྱད་དང་རྟེན་ལ་སོགས་པ་སྔར་འཚོག་ཆས་ལེགས་པར་བྱས་ཏེ།
དཀྱིལ་འཁོར་བསྒྲུབ་མཆོད་བྱས་ནས་རབ་ཏུ་གནས་པའི་ལྷ་དང་བུམ་པ་སྟ་གོན་ལ་གནས་
པར་བྱས་ལ། ཕྱི་ཉིན་དངོས་གཞི་དང་སྦྱིན་སྲེག་བྱས་ལ། དེའི་ནུབ་མོ་འཇུག་ཅིང་དབང་
བསྐུར་བ་བྱའོ་ཞེས་བྱ་བ་འདིས་ནི་སྤྱིར་གྱི་དུས་རྣམ་པར་བཞག་པའོ། །དེ་ལ་རབ་ཏུ་གནས་
པའི་ཆོ་ག་ནི། དང་པོར་རེ་ཞིག་ཅེས་བྱ་བ་ལ་སོགས་པ་འདི་ཡིན་ཏེ། སློབ་དཔོན་སྣ་ཚོགས་
རྒྱན་གྱིས་བརྒྱན་པས་ལྷའི་རྣལ་འབྱོར་ལ་གནས་ཏེ། རབ་ཏུ་གནས་པར་བྱ་བར་འོས་པ་
མདུན་དུ་བྱས་ནས། བདག་ཉིད་སྲུང་བའི་ཆོ་ག་ཐམས་ཅད་ཀྱིས་བསྲུང་བ་བྱས་ལ། རྡོ་
རྗེ་དང་དྲིལ་བུ་འཛིན་པའི་སྔགས་པས་གཏོར་མའི་ཆོ་ག་ཇི་ལྟ་བས་ཆོས་སྐྱོང་བའི་སྲུང་
མ་ཐམས་ཅད་ལ་གཏོར་མ་བྱིན་ཏེ། བར་ཆད་མི་འབྱུང་བར་སྲུང་བ་བཅོལ་བར་བྱའོ། །
འདི་ནི་སྔོན་དུ་འགྲོ་བའོ། །དངོས་གཞི་ལ་བཅུ་གཉིས་ཏེ། ཁྲུས་བྱ་བ་དང་། རྟེན་སྦྱང་
པའི་ཆོ་ག་དང་། སྟོང་པར་སྦྱང་བ་དང་། དམ་ཚིག་པ་བསྐྱེད་པ་དང་། ཡེ་ཤེས་པ་སྤྱན་
དྲང་བ་དང་། དེ་ལ་ཤིས་པར་བྱ་བ་དང་། བསྲུང་བ་དང་། དགུག་གཞུག་བྱ་བ་དང་།
བྱིན་གྱིས་བརླབ་པ་དང་། དབང་བསྐུར་བ་དང་། མཆོད་བསྟོད་བྱ་བ་དང་། གཤེགས་སུ་
གསོལ་ཞིང་སྙན་གསན་དབབ་པ་དང་། རྟེན་དགབ་པ་སྟེ། འདི་དག་ནི་སྟ་གོན་ལ་
- 399 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
གནས་པའོ། །དེ་ལ་ཁྲུས་བྱ་བ་ནི་འདི་ཡིན་ཏེ། རྟེན་དངོས་སུ་བཀྲུར་རུང་བ་རྣམས་ལ་
དངོས་སུ། མི་བཏུབ་པ་རྣམས་ལ་མེ་ལོང་ལ་བྱ་སྟེ། དང་པོར་བའི་རྣམ་པ་ལྔས་བྱུག་ཅིང་།
ཨོཾ་སརྦ་ཏ་ཐཱ་ག་ཏ་ཀཱ་ཡ་བི་ཤོ་དྷ་ནི་སྭཱ་ཧཱ། ཞེས་བཟླས་ཤིང་དཱུར་བའི་ཆུན་པོས་ཕྱི་བའམ་
དེ་ནས་མར་
ཕག་ཟེས་མཉེས་ལ་སྔགས་དེ་ཉིད་བཟླ་ཞིང་ཆུ་གཙང་མས་བཤལ་བར་བྱ།
ནག་དྲི་ཞིམ་པོས་བྱུག་ཅིང་ཨོཾ་ཧཱུྃ་ཧཱུྃ་ཧྲཱིཿཁཾ་ཞེས་བཟླས། ལུགས་སྐུ་དྲི་མ་ཞེན་ཆེ་ན། །ཉི་
མ་ལ་ཡང་གདུང་བར་བྱ། །མར་ཁུ་བསལ་བའི་དོན་དུ་སྔར་ས་ཆོག་གི་སྐབས་བསྟན་པའི་
ཤུན་ལྤགས་ལྔ་ལེགས་པར་བཏགས་པ་སྔགས་དེ་ཉིད་ཀྱིས་བྱུག ཤུན་ལྤགས་ལྔ་མེད་ན་
སྲན་མའི་ཕྱེ་མས་བྱུག་པར་བྱའོ། །དེའི་དྲི་མ་བཀྲུ་བའི་ཕྱིར་སུག་པའི་ཆུ་དང་། ཆུ་གཙང་
མས་ཀྱང་སྔགས་དེ་ཉིད་ཀྱིས་བཀྲུས་ལ། སྔགས་དེ་ཉིད་བཟླས་ལ་སྔར་བསྟན་པའི་དྲི་ལྔས་
ཀྱང་བྱུག་གོ །དེ་ནས་སྔར་སྟ་གོན་དུས་སུ་ལྷག་པར་གནས་པར་བྱ་བའི་བུམ་པ་རྣམས་
ཀྱིས་ཁྲུས་གསོལ་བར་བྱ་སྟེ། ཇི་ལྟར་བལྟམས་པ་ཙམ་གྱིས་ཀྱང་། །ཞེས་བྱ་བ་ལ་སོགས་
པའི་ཚིགས་བཅད་དང་སྔགས་ཀྱིས་བྱའོ། །རྒྱས་པར་བྱེད་ན་གཞན་ཡང་། ཁྱོད་ནི་སྦྱིན་
པའི་རང་བཞིན་ཆུས། །སེར་སྣའི་དྲི་མ་སྦྱོང་མཛད་ཅིང་། །གཏོང་བའི་དྲི་ཡིས་རྗེས་བསྒོས་
པ། ཁྲུས་ལེགས་མཛད་ལ་ཕྱག་འཚལ་འདུད། །ཅེས་བྱ་བ་ལ་སོགས་པ་ཕ་རོལ་ཏུ་ཕྱིན་པ་
དྲུག་གི་ཚིགས་སུ་བཅད་པ་དང་། སྔར་བསྟན་པའི་བཀྲ་ཤིས་ཀྱི་ཚིགས་སུ་བཅད་པ་གླུ
དང་རོལ་མོ་ལ་སོགས་པ་དང་བཅས་པས་བཀྲུ་བར་བྱའོ། །དེ་ནས་སྦྱང་བ་ལ་སོགས་པའི་
ཆོ་ག་ནི། ཇི་ལྟར་འཇིག་རྟེན་ན་བྲམ་ཟེ་རྣམས་ཀྱི་དག་པ་དང་ཤིས་པ་ཇི་ལྟར་བརྟག་པ
དེ་དང་བསྟུན་ནས་བྱེད་པའི་ཕྱིར། མཆོད་ཡོན་ལ་སོགས་སྔོན་བཞིན་སྦྱིན། །ཞེས་གསུངས་
ཏེ། སློབ་མ་སྨིན་པར་བྱེད་པའི་དབང་བསྐུར་བའི་སྔོན་དུ་བྱ་བའི་ཆོ་གར་ཇི་ལྟར་བཤད་
པ་བཞིན་དུ་བྱའོ། །དེ་ནས། ཡན་ལག་དག་གིས་བསྒྲུབ་བྱས་བསྐུ། །ཇི་བཞིན་ལྷ་རུ་དེ་
- 400 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
དམིགས་ཏེ། །ཞེས་བྱ་བའི་དོན་ནི་སྟོང་པར་སྦྱང་བ་དང་། དམ་ཚིག་པའིའོ། །དེ་ལ་སྟོང
པར་སྦྱང་བ་ནི། ཨོཾ་སྭ་བྷཱ་ཝ་ཤུདྡྷསརྦ་དྷརྨཱ་སྭ་བྷཱ་ཝ་ཤུདྡྷ྅་ཧཾ། ཞེས་བྱ་བས་མི་དམིགས་
པར་བསྒོམ་པའོ། །དམ་ཚིག་པ་བསྐྱེད་པ་ནི་མངོན་པར་བྱང་ཆུབ་པ་ལྔའམ་ཟླ་བ་རྡོ་རྗེའི་
རིམ་པ་གང་མོས་པས་བསྐྱེད་དོ། །དེ་ནས་སྐུ་གཟུགས་རྣམས་ནི་གང་ཡིན་པ་དེར་བསྐྱེད་
པ་ལས་ངོ་ཤེས་པ་རྣམས་ནི། ངོ་ཤེས་པ་རང་རང་ངོ་མི་ཤེས་པ་དང་མི་དང་ལྷ་ལ་སོགས་
པའི་གཟུགས་ཐམས་ཅད་རྡོ་རྗེ་འཆང་ཆེན་པོར་བསྐྱེད།
མཆོད་རྟེན་དང་ལྷ་ཁང་ནི་རྣམ་
པར་སྣང་མཛད་དུ། གླེགས་བམ་ནི་འོད་དཔག་ཏུ་མེད་པར། ཕྱག་མཚན་རྣམས་ནི་མི་
བསྐྱོད་པར་བསྐྱེད་དོ། །ཞེས་བྱ་བ་འདི་ནི་ཡན་ལག་དང་པོའོ། །དེ་ནས་རྡོ་རྗེ་བཟུང་ལ་
དྲིལ་བུ་དཀྲོལ་ཞིང་། ཇི་ལྟར་རྫོགས་པའི་སངས་རྒྱས་རྣམས། །ཞེས་བྱ་བ་ལ་སོགས་པའི་
ཚིགས་སུ་བཅད་པ་དང་། རང་གི་སྙིང་གའི་ས་བོན་གྱིས་ཡེ་ཤེས་ཀྱི་སངས་རྒྱས་དང་བྱང་
ཆུབ་སེམས་དཔའ་ཐམས་ཅད་སྤྱན་དྲང་བར་བྱའོ། །སྤྲོས་པ་ལ་དགའ་བས་ནི། ཆོས་རྣམས་
ཀུན་གྱི་དབང་ཕྱུག་གཙོ། །ཞེས་བྱ་བ་ལ་སོགས་པའི་ཚིགས་སུ་བཅད་པ་གཞན་ནས་འབྱུང་
བ་དང་དབྱངས་དང་བཅས་པས་སྤྱན་དྲང་ངོ་། །དེ་ལ་ཨོཾ་བཛྲ་པདྨ་ཀ་མ་ལ་ཡེ་ཧཱུཾ། ཞེས་
བྱ་བས་པདྨའི་གདན་ཕུལ་ལ། དེ་ནས་རབ་ཏུ་སྦྱང་བྱ་ཞིང་། །ཞེས་འབྱུང་བས་སྔར་བསྟན་
པའི་ཆོ་གས་རྟེན་ལ་ཇི་ལྟ་བྱ་བ་བཞིན་དུ་ཡེ་ཤེས་པ་སྤྱན་དྲངས་པ་དེ་ལ་ཡང་སྦྱང་བ་
དང་། ཉེ་རེག་དང་། ཞབས་བཀྲུ་བ་དང་། ཞལ་བཀྲུ་བ་དང་། བསང་གཏོར་དང་། མཆོད་
ཡོན་གྱི་བར་བྱས་ལ། ཅི་འབྱོར་པའི་མཆོད་པ་དང་བསྟོད་པའང་བྱའོ། །དེ་ནས་བསྲུང་
བ་ནི། རྟེན་གྱི་གནས་གསུམ་དུ་རྡོ་རྗེས་རེག་ལ། སྐུ་གསུང་ཐུགས་ཀྱི་ཡི་གེ་བཀོད་དེ། རྩ་
བའི་སྔགས་བཟླས་ཏེ་ཡེ་ཤེས་སེམས་དཔའི་ཕྱི་ནས་འབྲང་བའི་བགེགས་བསལ་བར་བྱའོ། །
དེ་ནས་ཨོཾ་བཛྲ་གཽ་རཱི་ཨཱ་ཀཪྵ་ཡ་ཛཿཞེས་བྱ་བ་ལ་སོགས་པའི་སྔགས་དང་། ལྕགས་ཀྱུ་ལ་
- 401 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
སོགས་པའི་ཕྱག་རྒྱ་དང་། ལྷ་མོ་བཞིའི་ཏིང་ངེ་འཛིན་གྱིས་དགུག་པ་དང་། གཞུག་པ་
དང་། བཅིང་བ་དང་། དབང་དུ་བྱའོ། །དེ་ནས་སྐྱེ་མཆེད་དྲུག་དང་སྐུ་གསུང་ཐུགས་བྱིན་
གྱིས་བརླབ་པར་བྱའོ། །དེ་ནས་དབང་བསྐུར་ཏེ་དབུར་བརྒྱན་པའི་བར་དུ་ཡན་ལག་བཞི་
ཡོངས་སུ་རྫོགས་པར་བྱའོ། །དེ་ནས་ཕྱིའི་མེ་ཏོག་ལ་སོགས་པའི་མཆོད་པ་དང་། སྔགས་
དང་ཕྱག་རྒྱ་དང་ཏིང་ངེ་འཛིན་གྱི་མཆོད་པ་རྣམ་པ་ཉི་ཤུ་ལ་སོགས་པའི་མཆོད་པ་དང་།
བདུད་རྩིའི་མཆོད་པ་དང་། ལྷ་མོ་བརྒྱད་ཀྱི་མཆོད་པ་དང་། བསྟོད་པའི་མཆོད་པའི་བར་
དུ་ཇི་ལྟར་ནུས་པས་མཆོད་པར་བྱའོ། །དེ་ནས་བཟོད་པར་གསོལ་ཏེ་སྙན་གསན་ཕབ་ལ་
གཤེགས་སུ་གསོལ་བའི་ཆོ་ག་ནི། ཡི་གེ་བརྒྱ་པས་བཟོད་པར་གསོལ་ལ། ཨོཾ་ཁྱེད་ཀྱིས་
སེམས་ཅན་དོན་ཀུན་མཛོད། །ཅེས་བྱ་བ་དང་། བདག་རྡོ་རྗེ་སློབ་དཔོན་ཆེ་གེ་མོ་ཞེས་
བྱ་བ་ལ་སློབ་མ་ཆེ་གེ་མོ་ཞེས་བྱ་བས་གསོལ་བ་བཏབ་སྟེ། ཁམས་གསུམ་གྱི་སེམས་ཅན་
ཐམས་ཅད་ཀྱི་དོན་གྱི་ཕྱིར། སང་ནངས་པར་རྟེན་ཆེ་གེ་མོ་ཞེས་བྱ་བར་རབ་ཏུ་གནས་
པ། བཅོམ་ལྡན་འདས་ཐུགས་རྗེ་ཆེན་པོ་ཁྱོད་ཀྱི་བྱིན་གྱིས་བརླབ་པར་མཛད་དུ་གསོལ་
ཞེས་བྱ་བས་གསོལ་བ་གདབ་བོ། །འདི་ལའང་སྤྲོས་པ་ལ་དགའ་བས། །འདི་ཞེས་བྱ་བའི་
བཅོམ་ལྡན་འདས། །ཞེས་བྱ་བ་ལ་སོགས་པ་དབྱངས་དང་བཅས་པས་གསོལ་བ་གདབ་
པར་བྱའོ། །དེ་ནས་ཨོཾ་བཛྲ་མཿཞེས་བྱ་བས་ཡེ་ཤེས་པ་གཤེགས་ལ། དམ་ཚིག་པ་དེ་བདག་
ལ་བསྡུས་ཏེ། རྟེན་ལ་གནས་གསུམ་བསྲུང་བ་བྱས་ལ། ན་བཟའ་སེར་པོས་གཡོགས་ལ་བཞག་
པར་ཤེས་པར་བྱའོ། །འདི་ནི་ལྷ་སྟ་གོན་ལ་གནས་པའི་ཆོ་གའོ།། །།
དེ་ནས་བུམ་པ་སྟ་གོན་ལ་གནས་པའི་ཆོ་ག་ནི། ནག་པོ་རྩ་བ་ཞེས་བྱ་བ་ལ་སོགས་
པ་སྟེ། སློབ་མ་དབང་བསྐུར་བ་དང་རྗེས་སུ་འབྲེལ་བ་ཡིན་ན་སྔར་དཀྱིལ་འཁོར་བསྒྲུབས་
པའི་སྔོན་དུ་དབང་བསྐུར་བའི་བུམ་པ་བཅས་པ་ཉིད་ལ་འདིར་སྔགས་བཟླས་པས་ཆོག་
- 402 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
གི་བུམ་པ་ལོགས་མ་བཅའ་བ་ནི་མི་དགོས་སོ། །འདིར་བུམ་པ་བཅའ་བར་བཤད་པ་ནི་
སློབ་མ་སྨིན་པར་བྱེད་པ་དང་མ་འབྲེལ་ནའང་བུམ་པ་བཅའ་བ་ནི་ཁྱད་པར་མེད་དོ། །
ཞེས་ཤེས་པར་བྱ་བའི་ཕྱིར་རོ། །དེ་ལ་བུམ་པ་བྱིན་གྱིས་བརླབ་པ་ལ་སོགས་པའི་ཆོ་ག་
ནི་གཞུང་ནའང་གསལ་ལ། སྔར་སློབ་མ་དབང་བསྐུར་བའི་སྐབས་སུ་ཇི་སྐད་བསྟན་པ་
བཞིན་ལྷ་བསྐྱེད་པ་དང་སྔགས་ལ་སོགས་པ་རྣམས་བྱའོ། །གང་ཕྱིར་བདག་པོ་ངེས་མེད་
པ། །ཞེས་བྱ་བ་ལ་སོགས་པ་སྔར་མ་བསྟན་པའི་སྔགས་རྣམས་འདིར་བཤད་པ་ནི། རིགས་
སོ་སོ་བའི་དཀྱིལ་འཁོར་ལ་ནི་རང་རང་གི་སྔགས་ཡིན་ལ། རིགས་བསྡུས་པ་ལ་ནི་སྔགས་
འདིས་བྱའི། བསྡུས་པའི་ཕྱོགས་ལ་བུམ་པ་ལྔ་ཕྲག་ལྔ་མི་དགོས་ཏེ། བུམ་པ་ལྔ་པོ་འདི་
ཉིད་ཙམ་ཀྱིས་ཆོག་གོ །ཞེས་བྱ་བར་དགོངས་པའི་ཕྱིར་དང་། ཡང་ན་རབ་ཏུ་གནས་
པའི་བུམ་པ་ནི་དཀྱིལ་འཁོར་གང་ཡིན་ཡང་འདིས་བྱིན་གྱིས་བརླབ་བོ་ཞེས་བྱ་བ་དགོངས་
སོ། །དེ་ནས་བུམ་པ་ལའང་མཆོད་པ་དང་། ཆོས་སྐྱོང་བ་རྣམས་ལ་གཏོར་མ་སྦྱིན་པ་བྱས་
ལ། རྣལ་འབྱོར་དང་བཟླས་པ་ལ་གནས་ཏེ་དེའི་མཚན་མོ་ཇི་ལྟར་བདེ་བས་གནས་པར་
བྱའོ། །སྟ་གོན་ལ་གནས་པའི་ཆོ་གའོ།། །།
དེ་ནས་སང་ནངས་པར་སྔ་བར་ལངས་ལ་ལྷའི་རྣལ་འབྱོར་ལ་གནས་ལ། འབྱོར་པ་
ལྡན་པས་མཆོད་པའི་ཡོ་བྱད་རྣམས་གསར་པར་སྤོ་བར་བྱའོ། །མི་འབྱོར་པ་རྣམས་ཀྱིས་
ཅི་འབྱོར་པར་སྤོས་ལ་གཞན་བསང་བ་ཙམ་ལ་བརྟེན་ཏེ་གཏོར་མ་ནི་སར་པར་བྱའོ། །དེ་
ནས་སྟ་གོན་གྱི་སྐབས་སུ་ཇི་ལྟར་སྔོན་དུ་འགྲོ་བ་བྱས་པའི་རྗེས་ལ། ཁྲུས་བྱ་བ་དང་། སྦྱང་
བ་ལ་སོགས་པ་ནས། རྟེན་དགབ་པའི་བར་གྱི་ཆོ་ག་གསུམ་པོ་རྣམས་ལ། གཤེགས་སུ་
གསོལ་ཞིང་སྙན་གསན་དབབ་པ་དང་། རྟེན་དགབ་པའི་ཆོ་ག་ནི་མི་བྱ་ལ། གཞན་ནི་
དབང་བསྐུར་བའི་རྗེས་ལ་སྤྱན་དབྱེ་བ་ཞེས་བྱ་བའི་ཆོ་ག་དང་། མཆོད་པ་རྒྱས་པ་དང་།
- 403 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
སྦྱིན་སྲེག་བྱ་བ་དང་། གཏོར་མ་གཏང་བ་དང་། བརྟེན་པར་བཞུགས་པ་དང་། སྲུང་
མར་གཞོལ་བ་དང་། ཡོན་བདག་ལ་ཤིས་པ་དང་། བསྲུང་བའི་ཆོ་ག་དང་། སྨོན་ལམ་
གདབ་པ་དང་། མཆོད་པར་བསྒོ་བ་དང་། བཟོད་པར་གསོལ་བ་སྟེ་ཆོ་ག་ཉི་ཤུ་རྗེས་སུ་
སྤྱད་པར་བྱའོ། །དེ་ལས་དང་པོ་སྔོན་དུ་འགྲོ་བ་དང་། ཁྲུས་བྱ་བའི་ཆོ་ག་ནི། དེ་ནས་
ལྷག་གནས་ཁང་པ་ལས། །ཞེས་བྱ་བ་ལ་སོགས་པས་ཁྲུས་སའི་སྟེགས་བུ་ལ་བརྟེན་ཏེ། འདི་
ནི་རབ་ཏུ་གནས་པ་དང་རྗེས་སུ་འབྲེལ་པ་ཙམ་གྱིས་སྐབས་འདིར་བསྟན་པར་བས་ཀྱི།
འདི་ནི་སའི་ཆོ་ག་ནས་བྱ་བར་རྟོགས་པར་བྱའོ། །དེ་ལྟར་ཁྲུས་སའི་སྟེགས་བུ་ཇི་སྐད་བཤད་
པའི་མཚན་ཉིད་ལྡན་པར་ཤིང་ལེབ་དང་དར་རམ་རས་ལ་སོགས་པའི་གདན་ལ་སྐུ་
གཟུགས་ལ་སོགས་པ་ཤར་དུ་ཁ་བསྟན་ལ་བཞུགས་སུ་གསོལ་ལོ། །དེར་སྤྱན་དྲང་དུ་མི་
རུང་བ་མཆོད་རྟེན་དང་ལྡེར་སོ་ལ་སོགས་པ་རྣམས་ནི། དེར་བཟེད་ཞལ་དང་མེ་ལོང་ལ་
གཟུགས་བརྙན་བཞུགས་སུ་གསོལ་བ་ཞེས་བྱ་བར་རྟོགས་པར་བྱའོ། །དེ་ལ་མངོན་པར་
ཕྱོགས་པས་སློབ་དཔོན་སྟན་ནང་ཚངས་ཅན་ལ་འདུག་ལ